eo en eo eo eo es eo es eo eo ca eo eo eo eo eo it eo eo it eo eo es eo eo eo it eo hbs_lat eo it it eo eo es eo eo es en eo eo eo eo eo en eo eo eo eo eo eo eo
Meksikaj tradicioj kaj kutimoj | Meksika Esperanto-Federacio
Ni Ĉiuj (Revuo de MEF)
Nuligu ensaluton per OpenID
Meksikaj tradicioj kaj kutimoj
2a de februaro, tago de “la Candelaria”*
Submitted by Mallely on Lun, 02/01/2016 - 16:22
En 2012 laŭ la registroj de la Instituto Nacia pri Statistiko, Geografio kaj Informadiko, en la Meksika Respubliko pli ol 80% de la popolo apartenis al katolika religio kaj tiu ĉi festo rilatas, unu flanke, al la aperigo de Virgulino de la “Candelaria” fine de la 14a jarcento en la Kanariaj Insuloj, Hispanio kaj, aliflanke al la naskiĝo de Jesuo, ĉar post la kvardeka tago, Maria kaj José prezentis la ĵus naskitan en la templo de Jerusalemo kaj tie oni purigis la virgulinon Maria. Tiu kvardeko fakte estas en la 2a de februaro kaj en la katolika kalendaro ĝi iĝis la tago de la “Candelaria” kiel memoro de tiu biblia skribaĵo.
En Meksiko la tradicio estas ke tiu(j), kiu(j) trovis la plastan pupon en la reĝa ringkuko** faru feston aŭ kunportu “tamales”1 kaj “atole”2 la 2an de februaro por kundividi kun familianoj, amikoj kaj/aŭ konatuloj. Estas interesa mencii ke ĉi tie kuniĝas la praavaj tradicioj kun la hispana influo, je unu flanko troviĝas la katolika religio, kiu venis ĉi tien el la malnova mondo kaj aliflanke “tamales” kaj “atole”, produktoj, kies bazo estas la maizo, kaj kiuj estis inter la oferaĵoj de la meksikaj pradioj kaj kiuj hodiaŭ estas en la dieto de la meksikanoj.
Legu pli pri 2a de februaro, tago de “la Candelaria”*
Ensalutu aŭ registru por aldoni komentojn
6a de januaro, tago de la Magaj Reĝoj*
Submitted by Mallely on Mer, 01/06/2016 - 00:17
Tiu ĉi estas tradicio, kiu rilatas al katolikismo kaj, laŭ la informoj de 2012 de la Nacia Instituto pri Statistiko kaj Geografio (INEGI), iom pli ol 80% de la meksika popolo estas katolika.
Laŭ la historio, la tri magaj reĝoj, devenintaj de Azio, Eŭropo kaj Afriko, estis gvidataj de la stelo de Bet-Leĥemo ĝis la loko, kie troviĝis la ĵus naskiĝinta bebo Jesuo. Celante adoradi al la filo de Dio, Melkioro, Gasparo kaj Baltazaro, nomoj de la reĝoj, vojaĝis sur ĉevalo, kamelo kaj elefanto kunportante oron, olibanon kaj mirhon por donaci ilin al li.
En Meksiko, kaj en aliaj hispanlingvaj landoj, oni adoptis la celebradon de la Epifanio, t.e. la 6an de januaro, kune kun la tago de la magaj reĝoj.
La tradicio temas pri tio, ke la infanoj skribas leteron al Melkioro, Gasparo kaj Baltazaro petante al ili ludilojn, kiujn ili volus havi. Kelkaj sendas la leteron per normala poŝto, aliaj flugigas ĝin kune kun heliuma balono por ke ĝi atingu la reĝojn, aliaj simple lasas la leteron en siaj ŝuoj la 5an de januaro nokte tiel, kiam la vizitontoj alvenas, ili povas legi ĝin kaj lasi la donacojn.
Legu pli pri 6a de januaro, tago de la Magaj Reĝoj*
Ensalutu aŭ registru por aldoni komentojn